b'\n_START_ARTICLE_\nPhilip Rosseter\n_START_SECTION_\nLiv og virke\n_START_PARAGRAPH_\nFra 1603 til sin d\xc3\xb8d i 1623 var Rosseter luttenist for James I av England. Han er best kjent for A Book of Ayres (1601) som han skrev i samarbeid med Thomas Campion. I forordet, som sannsynligvis ble skrevet av Campion, kritiseres kompleks kontrapunkt og \xc2\xabintrikate\xc2\xbb harmonier fordi det gj\xc3\xb8r ordene uforst\xc3\xa5elige. Campion og Rosseter hadde et b\xc3\xa5de profesjonelt og personlig forhold: i Campions testamente var Rosseter oppf\xc3\xb8rt som enearving._NEWLINE_Rosseter andre bok, Lessons for Consort (1609), er skrevet for broken consort med pandora, cister, lutt, fl\xc3\xb8yte, diskantgambe og bassgambe, og inneholdt arrangementer av egne og andres komposisjoner._NEWLINE_Rosseters sanger med luttakkompagnement er stort sett korte og homofone med et minimum av repetisjoner og lite bruk av tonemaleri, dvs at musikken i liten grad uttrykte teksten. Samtidig er stykkene rike p\xc3\xa5 musikalsk oppfinnsomhet.'